方家桥社区

方家桥社区（绍兴说话：Faon Ko Jiau）是吴越绍兴市柯桥区钱清街道个一隻社区。

 历史 
傳說方家橋村民个老祖宗是方岩人，信方岩个胡公大帝，就來夯村裏向造胡公殿，還造方家橋，村堂个名字就是介來个。

宋朝嘉泰元年（1201年）歸蕭山縣鳳儀鄉忠義里，清代是蕭山縣廿四都上兩圖附上三圖，民國手裏是蕭山縣錢清鎮第八保。1949年10月份劃畀紹興縣，1958年人民公社化之後歸錢清人民公社清風管理區。1961年之後歸前梅公社，叫方家橋大隊。1983年建置方家橋村，歸錢清鎮。2003年6月份，行政村規模調整，方家橋村區劃無有變，由方家橋、石邱里則橫塘莊三隻自然村組成，村民委員會駐地來夯石丘里。2019年，方家桥村改成方家桥社区。

村堂南面老底子有沈定一紀念碑，文化大革命个辰光畀人破壞壞。

 基本情况 
方家桥社区来夯柯桥区西面，则萧山区搭界，到轻纺城咾萧山国际机场都弗远，杭甬高铁、104国道、329国道则浙东运河穿过社区。東面則清風村搭界，西靠西小江，南面則錢東社區搭界，北面則顧家蕩村咾蕭山衙前鎮搭界。

1992年底，方家桥村党支部抓牢时机，带领村民创建钱清轻纺原料市场。依托钱清原料市场，村里里向有4万平方米个仓库出租畀经营户。2021年，村集体经济收入达到1564万元，千把個村民人均分红4200元。

 参考资料 

Category:钱清街道
Category:柯桥区村级行政区划